|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | | **Вид оценка:** |  |
| Закон за водоснабдяването и канализацията | | |
| **Становище по ред:** |  |
| **Номер и дата:** |  |
| **В отговор на №:** | 03-01-212-2/14.11.2022 г. |
| **Институция:** | Министерство на регионалното развитие и благоустройството |
| **Диспозитив:** |  | | | |
| **Основание:** |  | от Устройствения правилник на Министерския съвет и на неговата администрация | | |

|  |
| --- |
| \* Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\* При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\* На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.  **\*\*\*\* На основание чл. 30в, ал. 4 от Устройствения правилник на Министерския съвет и на неговата администрация не е необходимо последващо съгласуване от администрацията на Министерския съвет.** |
| \*\*\*\*\* На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| ДИРЕКТОР НА ДИРЕКЦИЯ  „МОДЕРНИЗАЦИЯ НА АДМИНИСТРАЦИЯТА“  **(НИКОЛИНА СТОЯНОВА)** |

|  |  |
| --- | --- |
| **Приложение: Съдържание на становището на администрацията на Министерския съвет от първото съгласуване на цялостната предварителна оценка на въздействието** | |
| **Номер и дата на първото становище:** |  |
| **В отговор на №:** | 03-01-212/17.10.2022 г. |
| **Диспозитив на първото становище:** | Не съгласува. Отправя препоръки. |
| **Съдържание на първото становище:** |  |
| 1. **Относно раздел 1 „Проблем/проблеми за решаване“:** | |
| В изложението на раздела са идентифицирани проблеми, произтичащи от фрагментираната нормативна уредба в тематичната област. В този контекст насърчаваме предложения подход за кодифициране (окрупняване) на приложимите нормативни актове и уеднаквяване на понятийния апарат. С цел по-добро онагледяване предлагаме изложението на раздела да се разшири посредством включване на конкретни примери за проявленията на проблема. | |
| 1. **Относно раздел 3 „Цели“:** | |
| Формулираните цели са реалистични и постижими и съответстват на идентифицираните проблеми. Същевременно, към тях не са посочени обективно измерими критерии за постигането им. Това създава риск за проследяването на постигнатите резултати. В тази връзка съветваме към описаните цели да се формулират обективни показатели за текущо и желано бъдещо състояние, въз основа на които да се оцени осъществената политика в последваща оценка на въздействието. | |
| 1. **Относно раздел 4 „Варианти на действие“:** | |
| Предлагаме изложението да се разшири в частта, отнасяща се до регламентирането на ролята на „Български ВиК Холдинг“ ЕАД. Описанието да бъде в контекста на актуалното и желаното състояние спрямо функциите, статута и обезпечаването (финансово, кадрово и техническо) на организацията. | |
| 1. **Относно раздел 5 „Анализ на въздействията“:** | |
| Предлагаме изложението да се разшири в частта, отнасяща се до административната тежест и по-конкретно: очаквани промени спрямо актуалното състояние на режими, услуги и регистри. | |
| 1. **Относно раздел 8 „Обществени консултации“:** | |
| С цел улеснение на заинтересованите страни, предлагаме да бъдат включени препратки под формата на хиперлинкове към онлайн ресурсите от проведените обществени консултации.  Насърчаваме предстоящата обществена консултация по реда на чл. 26, ал. 4 от Закона за нормативните актове да се проведе в предвидения обичаен срок, а именно не по-кратък от 30 дни. Мотиви за това са:   * Високото обществено значение на темата, видно и от идентифицираните в оценката заинтересовани страни; * Значителния обем на положения труд, особено в контекста на предложеното изготвяне на изцяло нов проект на закон, с който да се кодифицира тематичната област; * Изминаването на повече от година и половина от проведените предварителни консултации. | |
| 1. **Относно раздел 9 „Последваща оценка на въздействието“:** | |
| Разпоредбата на чл. 22, ал. 2 от Закона за нормативните актове, позволява извършването на последваща оценка на въздействието в срок по-кратък от 5 години. Предвид обхвата на планираните промени и натрупаната законодателна практика, възможно е да се създаде необходимост от последващи изменения на нормативния акт в периода до 5 години след влизането му в сила. В тази връзка предлагаме да се обмисли възможността за по-кратък срок за изготвяне на последваща оценка на въздействието.  С цел по-ясна организация на процеса по планиране на последващата оценка на въздействието, предлагаме:   * В заключителни разпоредби на законопроекта да се посочи срокът за нейното извършване; * В заключителните разпоредби на законопроекта да бъде определен органът, който ще извърши последващата оценка на въздействието. Съобразно материалната му компетентност към момента това е министъра на регионалното развитие и благоустройството. | |